Min hoppe vil ikke tage på i vægt. Hun er ikke meget tynd, men kunne sagtens bruge mere huld på kroppen.Hun er 5 år og ædel af bygning og ca 160 cm. Hun er i moderat træning og hun kommer på fold ca 7 timer om dagen. Hun har fået ordnet tænder for ca en måned siden og er passet med ormekur osv. Hun får hver dag: Hø - alt hvad hun kan æde. (hun spiser aldrig mere end 3-4kg) 2 kg havre 1 kg majs 400 gr raket 2 kg gulerødder vitamin (salvimin grøn) 100 gr hørfrø og en håndfuld melasse da hun er superkræsen og ikke vil æde sin majs uden. Hun nægter at spise roepiller og bryder sig ikke om olie i maden. Gode råd til fedende kost søges Tak for hjælpen katten
jeg finder det mystisk at den ikke spiser emre end 3-4 kg hø.. det burde være dobbelt mængde den ville æde. Mht din foder er det ikke fedende. havre = energi ikke fedt... her er byg bedre (dog ike 2 kg pr dag, men feks 50/50 med havre) jeg ville nok købe en færdigblandet fuldfoder til opfedning, feks Conditioner fra Spillers elelr Build up fra D+H. De er effektive med mindre den fejler et eller andet. Karina
noget wrap af god kvalitet; det vil de ofte hellere spise end hø og så ville jeg - efter tilvænning- lade hende spise alt det af det, hun vil. Det er/bør være grundlaget i al fodring; især ved heste der har brug for at tage på. Jeg har haft stor glæde af Dodson and Horrels produkter (Brogaarden)som er et foder af superhøj kvalitet, men her før jul gik jeg over til PAVO og fodrer nu med Natures Best. Begge mine har brug for langt mindre foder for at opretholde samme huld. Det er sket i kombination med skift til godt wraphø (før fik de blandet hø og wrap) og det spiller naturligvis også ind. PAVOs müesli-foder (fåes i flere varianter til forskellige hestes behov) er lækkert, støvfrit og hestene er vilde med det.
Karinae: Ja det er meget mystisk at hun ikke spiser mere hø. Men det gør hun bare desværre ikke. Jeg tror at jeg vil prøve at bytte 50 procent af havren ud med byg, som du skriver. Det har jeg da vist også hørt før i mine unge dage. Kommer lige i tanken om remsen: Havre gør dem magre Byg gør dem tyk' Hvede gør dem fede Og så tror jeg at jeg vil fremskaffe lidt wrap også som Louise skriver. Det kan være at hun vil have mere af det end af høet. Jeg vil meget nødigt give fuldfoder da de andre i stalden fint klarer sig på ovenstående menu, men det kan da blive enden på det hvis hun ikke kommer bedre i vægt Tak skal I ha'... andre? Katten